Ego Herverius comes Nivernensis omnibus presentem cartulam inspecturis notum facio quod ego, juramenti religione interposita, rei veritate diligenter inquisita, super casamentis que teneo ab ecclesia Eduensi, certus sciens sum de hiis omnibus quorum nomina subsequuntur: castrum Moncellorum et tota castellania, Luziacum, Borbonium et honor Borbonii, Sanctus Desiderius, Sanctus Hylarius, Chantemelles, Urial, Petra Frita, et tota terra illa que est in episcopatu Eduensi erga partes illas, Castrum [Caninum], sicut dominus ipsius castri tenet a domino Glane, castrum de Campenioles, et Stagnum castrum, Chasuil, Vertoal, Campus Roberti, Lasyacum, Ygornai, Sanctus Leodegarius, Monestoi, Marrignei super Oscaram fluvium, Flavigni, et Jussiacum, domus cantoris Eduensis in claustro Eduensi, abbacia Sancti Petri Eduencis, Voudeynacum, Arcunciacum, [Misiriacum], Mulliacum, abbacia Sancti Quintini, Vevria ante Eduam. Hec omnia teneo ab episcopo Eduensi in feodo. In cujus rei testimonium, presentem cartulam feci sigilli mei munimine roborari. Actum anno gracie Mº CCº nono.